Maria Efimova ma pproduċiet EBDA dokumentazzjoni quddiem il-Maġistrat kif kienet żvelat l-ILLUM siegħat wara li Efimova telgħet il-Qorti... Kien is-sit illum.com.mt l-ewwel sit li żvela illi fil-fatt il-mara Russa, aktar tard identifikata bħala Maria Efimova, ma ħadet ebda dokumentazzjoni magħha quddiem il-Maġistrat Aaron Bugeja. Fil-fatt kien nhar id-29 ta' April, ftit biss wara li ħarġet l-allegazzjoni ta' Egrant u ftit sigħat wara li Efimona kienet il-Qorti, illi dan is-sit kien irrapporta li din ma pproduċiet ebda dokumentazzjoni lill-Maġistrat li tipprova illi Egrant Inc hija proprjetà ta' Michelle Muscat u li għaddew għal ġol dal-kont iktar minn $1 miljun mill-Ażerbajġan. Issa din l-istorja esklussiva, li kienet ikkritikata u msejħa bħala attentat biex tkun diskreditata Efimova, qed tkun ikkonfermata bħala vera mill-Maġistrat Bugeja. Fil-fatt f'punt 14 fil-konklużjonijiet fl-inkjesta dwar Egrant il-Maġistrat jgħid ċar u tond illi Efimova ma tat ebda dokumenti. Il-konklużjonijiet tal-inkjesta jgħidu hekk; "Maria Efimova tgħid li Pierre Portelli kien qiegħed jistaqsiha dwar il-bank account opening forms biex tgħaddilu dawn id-dokumenti u hi weġbitu, li ma kienux fil-pussess tagħha. Pierre Portelli jixhed li kemm Daphne Caruana Galizia kif ukoll Maria Efimova kienu qalulu li d-dokumenti kienu għaddewhom lill-maġistrat Inkwewernti meta fil-fatt dawn la qatt urew u wisq inqas ipproduċew dokumument fl-atti tal-inkjesta."